
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 4. aprīļa noteikumos Nr. 168 "Latvijas Atveseļošanas un noturības mehānisma plāna otrās komponentes "Digitālā transformācija" 2.3. reformu un investīciju virziena "Digitālās prasmes" 2.3.2.reformas "Digitālās prasmes sabiedrības un pārvaldes digitālajai transformācijai" 2.3.2.3.i. investīcijas "Digitālās plaisas mazināšana sociāli neaizsargātajām grupām un izglītības iestādēs" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Atveseļošanas un noturības mehānisma (turpmāk – ANM) investīcijas 2.3.2.3.i. “Digitālās plaisas mazināšana sociāli neaizsargātajām grupām un izglītības iestādēs” ietvaros noteiktie ANM un nacionālie rādītāji ir sasniegti pilnā apjomā, nodrošinot investīcijas mērķu izpildi atbilstoši plānotajam. Vienlaikus, izvērtējot investīcijas īstenošanas rezultātus un izglītības iestāžu vajadzības, ir konstatēta nepieciešamība turpināt datu pārraides tīklu modernizācijas darbus, lai uzlabotu izglītības iestāžu digitālās infrastruktūras kvalitāti un veicinātu izglītības digitalizācijas mērķu sasniegšanu.
Investīcijas 2.3.2.3.i. ietvaros tika veikta vispārējās izglītības iestāžu datu pārraides tīklu priekšizpēte, identificējot izglītības iestādes, kurās nepieciešami būtiski datu tīklu uzlabojumi kvalitatīva un mūsdienīga mācību procesa nodrošināšanai. Priekšizpētes rezultātā tika noteiktas pašvaldību izglītības iestādes, kurās nepieciešams veikt datu pārraides infrastruktūras modernizāciju.
Investīcijas 2.3.2.3.i. ietvaros jau ir uzsākta datu tīklu uzlabojumu īstenošana izglītības iestādēs. Projekta īstenošanas gaitā, ņemot vērā faktisko darbu izpildes progresu, tehnisko risinājumu specifiku un aktuālo tirgus situāciju, ir precizēta investīcijas īstenošanai nepieciešamā finansējuma prognoze. Izvērtējums liecina, ka sākotnēji plānotā finansējuma ietvaros nav iespējams pilnā apmērā nodrošināt datu tīklu uzlabojumu veikšanu visās identificētajās  izglītības iestādēs un pabeigt plānotos datu tīklu uzlabojumus.
Datu pārraides tīklu infrastruktūra ir būtisks priekšnosacījums digitālo risinājumu, mācību tehnoloģiju, digitālā mācību satura un citu izglītības digitalizācijas iniciatīvu pilnvērtīgai izmantošanai izglītības procesā. Bez atbilstošas datu tīklu infrastruktūras nav iespējams nodrošināt stabilu un efektīvu digitālā mācību procesa norisi, vienlīdzīgu piekļuvi digitālajiem risinājumiem visās izglītības iestādēs, kā arī pilnvērtīgi izmantot jau veiktās investīcijas izglītības digitalizācijā.
Vienlaikus ANM investīcijas 2.3.1.4.i. projektā “Individuālo mācību kontu pieejas attīstība” ir konstatēts, ka plānotais mērķa rādītājs ir sasniegts pilnā apjomā, vienlaikus investīcijas īstenošanas rezultātā veidojas finansējuma pārpalikums 4 647 493 euro apmērā, tai skaitā ANM finansējums 4 445 301 euro apmērā un pievienotās vērtības nodokļa finansējums 202 192 euro apmērā, kas netiks pilnībā izmantots investīcijas īstenošanā.
Ņemot vērā minēto, kā arī nepieciešamību nodrošināt ANM finansējuma efektīvu un mērķtiecīgu izmantošanu, ir lietderīgi investīcijas 2.3.1.4.i. finansējuma pārpalikumu novirzīt investīcijas 2.3.2.3.i. īstenošanai, lai pabeigtu datu pārraides tīklu uzlabojumus izglītības iestādēs un nodrošinātu investīcijas pilnvērtīgu ietekmi uz izglītības nozares digitālo transformāciju.
Investīcijas 2.3.1.4.i. projekta finansējuma pārpalikuma pārdale ir nodrošināta ar Ministru kabineta noteikumu Nr. 506 “Latvijas Atveseļošanas un noturības mehānisma 2.3. reformu un investīciju virziena “Digitālā transformācija” 2.3.1.r. reformas “Ilgtspējīgas un sociāli atbildīgas atbalsta sistēmas pieaugušo izglītībai attīstība” 2.3.1.4.i. investīcijas “Individuālo mācību kontu pieejas attīstība” un 2.3.1.3.i. investīcijas “Pašvadītas IKT speciālistu mācību pieejas attīstība” īstenošanas noteikumi” grozījumiem, kas apstiprināti 2026. gada 28. aprīlī.
Vienlaikus norādāms, ka finansējuma pārdale investīcijas 2.3.2.3.i. īstenošanai konceptuāli tika atbalstīta jau iepriekš Eiropas Savienības fondu tematiskās komitejas 2025. gada 28. novembra sēdes protokola 2.5. punktā, atbalstot Izglītības un zinātnes ministrijas priekšlikumu novirzīt ANM finansējuma atlikumu papildu ieguldījumiem izglītības nozares digitalizācijas vajadzībām.
Pirms lēmuma par finansējuma pārdali pieņemšanas tika izvērtētas alternatīvas ANM digitālās transformācijas komponentes ietvaros identificēto papildu vajadzību finansēšanai. Izvērtējums veikts, ievērojot Eiropas Komisijas rekomendācijas par ANM finansējuma efektīvu izmantošanu un prioritāri nodrošinot jau uzsākto investīciju pabeigšanu un to rezultātu pilnvērtīgu izmantošanu. Tādēļ primāri tika vērtētas papildu vajadzības ANM digitālās transformācijas komponentes ietvaros.
Papildu izvērtējuma ietvaros tika secināts, ka investīcijas 2.3.2.3.i. īstenošana nodrošina visaugstāko pievienoto vērtību ANM digitālās transformācijas komponentes ietvaros, jo investīcijas ietvaros jau ir veikta izglītības iestāžu datu pārraides tīklu priekšizpēte, identificētas  izglītības iestādes un uzsākta datu tīklu uzlabojumu īstenošana. Papildu finansējuma novirzīšana ļaus pabeigt plānotos datu pārraides tīklu uzlabojumus izglītības iestādēs, nodrošinot pilnvērtīgu jau veikto ieguldījumu izmantošanu un sekmējot izglītības nozares digitālās transformācijas mērķu sasniegšanu. Tādējādi plānotie ieguldījumi papildina jau īstenotās investīcijas, nodrošina to ilgtspēju un veicina efektīvāku ANM finansējuma izmantošanu, neradot nepieciešamību izveidot jaunu investīciju ieviešanas mehānismu.
Pamatojoties uz minēto, ir izstrādāti grozījumi Ministru kabineta 2023. gada 4. aprīļa noteikumos Nr. 168 “Latvijas Atveseļošanas un noturības mehānisma plāna otrās komponentes “Digitālā transformācija” 2.3. reformu un investīciju virziena “Digitālās prasmes” 2.3.2. reformas “Digitālās prasmes sabiedrības un pārvaldes digitālajai transformācijai” 2.3.2.3.i. investīcijas “Digitālās plaisas mazināšana sociāli neaizsargātajām grupām un izglītības iestādēs” īstenošanas noteikumi”, lai nodrošinātu pilnvērtīgu datu pārraides tīklu uzlabojumu veikšanu pašvaldību izglītības iestādēs, kurās pēc veiktās priekšizpētes konstatēta nepieciešamība veikt attiecīgos infrastruktūras uzlabojumus.
1.2. Mērķis
Mērķa apraksts
Grozījumu projekta mērķis ir nodrošināt investīcijas 2.3.1.4.i. projekta finansējuma pārpalikuma pārdali investīcijas 2.3.2.3.i. īstenošanai, lai turpinātu veikt datu pārraides tīklu uzlabojumus noteiktajās pašvaldību izglītības iestādēs un stiprinātu izglītības nozares digitālās infrastruktūras pieejamību un kvalitāti.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Investīcijas 2.3.1.4.i. “Individuālo mācību kontu pieejas attīstība” īstenošanas gaitā ir izveidojies finansējuma pārpalikums, kas netiks izmantots investīcijas mērķu sasniegšanai. Vienlaikus investīcijas 2.3.2.3.i. “Digitālās plaisas mazināšana sociāli neaizsargātajām grupām un izglītības iestādēs” ietvaros, veicot izglītības iestāžu datu pārraides tīklu priekšizpēti un uzsākot infrastruktūras uzlabojumus, konstatēta nepieciešamība nodrošināt papildu finansējumu pašvaldību izglītības iestādēm, lai pilnā apjomā īstenotu plānotos datu tīklu uzlabojumus.
Grozījumi paredz palielināt investīcijas 2.3.2.3.i. finansējumu, novirzot tai investīcijas 2.3.1.4.i. finansējuma pārpalikumu, tādējādi nodrošinot datu pārraides tīklu modernizācijas pabeigšanu izglītības iestādēs un veicinot kvalitatīvas digitālās infrastruktūras pieejamību izglītības procesā, kā arī pagarināt projektu līdz maksimāli iespējamam šo darbuu veikšanai.
Problēmas un risinājumi
Problēmas apraksts
Šobrīd Ministru kabineta noteikumu Nr. 168 11. punkts nosaka, ka investīcijai 2.3.2.3.i. pieejamais Atveseļošanas fonda finansējums ir 15 000 000 euro un valsts budžeta finansējums PVN izmaksu segšanai nepārsniedz 3 090 300 euro.
Investīcijas īstenošanas gaitā, veicot vispārējās izglītības iestāžu datu pārraides tīklu priekšizpēti un uzsākot datu tīklu modernizācijas darbus, konstatēta nepieciešamība nodrošināt papildu finansējumu pašvaldību izglītības iestādēm.
Risinājuma apraksts
Grozījumi paredz palielināt investīcijas 2.3.2.3.i. finansējumu, novirzot investīcijas 2.3.1.4.i. “Individuālo mācību kontu pieejas attīstība” finansējuma pārpalikumu 4 647 493 euro apmērā, tai skaitā ANM finansējumu 4 445 301 euro apmērā un pievienotās vērtības nodokļa finansējumu 202 192 euro apmērā, kas nav nepieciešams investīcijas 2.3.1.4.i. turpmākai īstenošanai. Papildu finansējums nepieciešams datu pārraides tīklu modernizācijas darbu turpināšanai pašvaldību izglītības iestādēs.
Datu pārraides tīklu modernizācijas darbu plānošana balstās uz investīcijas ietvaros veikto vispārējās izglītības iestāžu datu pārraides tīklu priekšizpēti. Priekšizpētes rezultātā katrai izglītības iestādei tika identificētas nepieciešamās infrastruktūras pilnveides aktivitātes un to aptuvenās izmaksas. Pašvaldības, izvērtējot priekšizpētes rezultātus un savas prioritātes, noteica izglītības iestādes, kurās datu tīklu uzlabojumi īstenojami prioritāri. Pamatojoties uz pašvaldību sniegto informāciju, tika sagatavoti individuāli darba uzdevumi, kas kalpo par pamatu datu pārraides tīklu modernizācijas darbu plānošanai un īstenošanai.
No investīcijas 2.3.1.4.i. finansējuma pārpalikuma tiek pārdalīts pievienotās vērtības nodokļa finansējums 202 192 euro apmērā, tomēr, ņemot vērā papildus pārdalītā ANM finansējuma apmēru 4 445 301 euro apmērā un attiecīgi nepieciešamo pievienotās vērtības nodokļa segumu, papildus nepieciešams palielināt valsts budžeta finansējumu pievienotās vērtības nodokļa izmaksu segšanai par 731 322 euro.
Papildus piešķirtais AF finansējums 4445301 euro apmērā (bez PVN) tiek attiecināts uz intervences kategorijas kodu 108 – atbalsts digitālo prasmju attīstīšanai atbilstoši AF plānā noteiktajam sadalījumam.
Līdz 2026. gada 30. jūnijam investīcijas 2.3.2.3.i. ietvaros ir sasniegti visi sākotnēji noteiktie Atveseļošanas fonda un nacionālie rādītāji, tostarp nodrošinātas 26 620 datortehnikas vienības atbilstoši Atveseļošanas fonda plānā noteiktajam rādītājam un veikta vispārējās izglītības iestāžu datu pārraides tīklu priekšizpēte. Vienlaikus investīcijas ietvaros izglītojamiem kopumā ir nodrošināti 35 792 portatīvie datori un uzsākta datu pārraides tīklu modernizācijas darbu īstenošana izglītības iestādēs.
Atbilstoši projekta finanšu prognozei līdz 2026. gada 30. jūnijam investīcijas ietvaros plānots izlietot 18 090 300 euro, tai skaitā Atveseļošanas fonda finansējumu 15 000 000 euro apmērā un valsts budžeta finansējumu pievienotās vērtības nodokļa segšanai 3 090 300 euro apmērā.
Laika posmā no 2026. gada 1. jūlija līdz 2026. gada 30. novembrim plānots izlietot ar šiem grozījumiem papildus pieejamo finansējumu 5 378 815 euro apmērā, tai skaitā Atveseļošanas fonda finansējumu 4 445 301 euro apmērā un pievienotās vērtības nodokļa finansējumu 933 514 euro apmērā, ko veido no investīcijas 2.3.1.4.i. pārdalītais pievienotās vērtības nodokļa finansējums 202 192 euro apmērā un papildus nepieciešamais valsts budžeta finansējums 731 322 euro apmērā.
 
Problēmas apraksts
Šobrīd Ministru kabineta noteikumu Nr. 168 45. punkts nosaka, ka investīcijas projektu īsteno ne ilgāk kā līdz 2026. gada 30. jūnijam, savukārt Centrālā finanšu un līguma aģentūra investīcijas projekta noslēguma dokumentācijas pārbaudi un noslēguma maksājumu veic līdz 2026. gada 31. augustam. Investīcijas īstenošanas gaitā ir sasniegti investīcijas noteiktie ANM un nacionālie rādītāji, kā arī veikti datu pārraides tīklu uzlabojumi identificētajās pašvaldību izglītības iestādēs. Vienlaikus, ņemot vērā veikto priekšizpēti un konstatēto nepieciešamību turpināt datu tīklu modernizāciju arī pārējās identificētajās izglītības iestādēs, nepieciešams pagarināt investīcijas projekta īstenošanas termiņu.
Risinājuma apraksts
Grozījumi paredz pagarināt investīcijas projekta īstenošanas termiņu līdz 2026. gada 30. novembrim, kā arī attiecīgi precizēt projekta noslēguma dokumentācijas pārbaudes un noslēguma maksājuma veikšanas termiņu. Termiņa pagarinājums nepieciešams, lai nodrošinātu papildu finansējuma efektīvu izmantošanu un pabeigtu datu pārraides tīklu modernizācijas darbus pārējās identificētajās pašvaldību izglītības iestādēs, tādējādi stiprinot kvalitatīvas digitālās infrastruktūras pieejamību izglītības procesā.
Papildu datu pārraides tīklu modernizācijas darbu īstenošanai būs nepieciešams veikt iepirkuma procedūru, slēgt sadarbības līgumus ar pašvaldībām kā sadarbības partneriem, kā arī veikt attiecīgus grozījumus starp Centrālo finanšu un līgumu aģentūru un Izglītības un zinātnes ministriju noslēgtajā vienošanās par projekta īstenošanu. Ņemot vērā papildu darbu apjomu, tehnoloģisko risinājumu ieviešanas specifiku un nepieciešamību nodrošināt kvalitatīvu datu pārraides tīklu modernizācijas darbu izpildi izglītības iestādēs, nepieciešams pagarināt investīcijas projekta īstenošanas termiņu.
Lai nodrošinātu projekta īstenošanas termiņu ievērošanu, katrai izglītības iestādei ir sagatavots individuāls darba uzdevums, kurā noteikts nepieciešamo darbu apjoms un izpildes laiks. Pirms darbu uzsākšanas tiek izvērtēta iespēja konkrētos darbus pabeigt un sertificēt līdz projekta īstenošanas termiņa beigām. Darbi tiks veikti tikai tajās izglītības iestādēs, kurās objektīvi iespējams nodrošināt to pabeigšanu līdz 2026. gada 30. novembrim, tādējādi mazinot risku, ka projekta ietvaros rastos neattiecināmi izdevumi.
Problēmas apraksts
-
Risinājuma apraksts
Aktualizēta atsauce uz Eiropas Parlamenta un Padomes Regulu (ES, Euratom) 2024/2509 par finanšu noteikumiem, ko piemēro Savienības vispārējam budžetam, aizstājot atsauci uz Regulu (ES, Euratom) 2018/1046, jo minētā regula ir atcelta un aizstāta ar Regulu (ES, Euratom) 2024/2509.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
skolēni
Ietekmes apraksts
Grozījumi pozitīvi ietekmēs izglītojamos, uzlabojot digitālās infrastruktūras kvalitāti izglītības iestādēs un nodrošinot stabilāku piekļuvi digitālajiem mācību risinājumiem.
Juridiskās personas
Jā
Ietekmes apraksts
Noteikumu projekts pozitīvi ietekmēs izglītības iestādes un to dibinātājus, jo tiks uzlabota izglītības iestāžu IKT infrastruktūra mācību procesa nodrošināšanai, nepalielinot minēto institūciju finanšu slogu.
Projektā paredzētie ieguldījumi ir vērsti uz esošās izglītības iestāžu datu pārraides infrastruktūras modernizāciju. Pēc projekta pabeigšanas modernizētā infrastruktūra paliks attiecīgo izglītības iestāžu dibinātāju – pašvaldību – valdījumā. Projekta ietvaros uzstādītajām iekārtām un veiktajiem darbiem ir paredzēts garantijas periods, savukārt interneta pakalpojumu nodrošināšana izglītības iestādēs tiek veikta arī šobrīd neatkarīgi no projekta īstenošanas. Līdz ar to projekts nerada būtisku papildu finanšu slogu pašvaldību budžetiem salīdzinājumā ar esošo situāciju, vienlaikus nodrošinot kvalitatīvāku un ilgtspējīgāku digitālās infrastruktūras darbību.
2023. gada 20. septembrī Centrālā finanšu un līguma aģentūra ar Izglītības un zinātnes ministriju ir noslēgusi vienošanos par investīcijas projekta īstenošanu. Palielinot investīcijai pieejamā finansējuma apmēru, būs nepieciešams veikt grozījumus noslēgtajā vienošanās, precizējot projekta finansējuma apmēru, darbības un īstenošanas nosacījumus.
Noteikumu projektā paredzētās izmaiņas veicinās investīcijas 2.3.2.3.i. mērķa sasniegšanu un kvalitatīvas digitālās infrastruktūras attīstību izglītības iestādēs.
 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	731 322
	0
	0
	0
	0
	0

	2.1. valsts pamatbudžets
	0
	731 322
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	-731 322
	0
	0
	0
	0
	0

	3.1. valsts pamatbudžets
	0
	-731 322
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	-731 322
	
	0
	
	0
	0

	5.1. valsts pamatbudžets
	
	-731 322
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Grozījumi paredz finansējuma pārdali Eiropas Savienības Atveseļošanas fonda ietvaros, palielinot investīcijas 2.3.2.3.i. finansējumu un attiecīgi samazinot finansējumu un 2.3.1.4.i. investīcijai. Grozījumi nerada papildu ietekmi uz valsts budžeta izdevumiem Atveseļošanas fonda finansējuma daļā. Vienlaikus grozījumi paredz valsts budžeta izdevumu palielinājumu pievienotās vērtības nodokļa izmaksu segšanai 731 322 euro apmērā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Projekta izstrādes procesā sabiedrības līdzdalība netika organizēta, jo grozījumi ir tehniska rakstura un paredz finansējuma un investīcijas īstenošanas nosacījumu precizēšanu Atveseļošanas fonda finansējuma efektīvākai izmantošanai, neietekmējot sabiedrības tiesību un pienākumu apjomu.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Izglītības un zinātnes ministrija
Centrālās finanšu un līgumu aģentūra.
izglītības iestādes, kuras īsteno vispārējās un profesionālās pamatizglītības programmas, vispārējās un profesionālās vidējās izglītības programmas pēc pamatizglītības apguves un arodizglītības programmas pēc pamatizglītības apguves.
Izglītības iestāžu, kuras īsteno vispārējās un profesionālās pamatizglītības programmas, vispārējās un profesionālās vidējās izglītības programmas pēc pamatizglītības apguves un arodizglītības programmas pēc pamatizglītības apguves, dibinātāji.
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
Grozījumi paredz uzlabot datu pārraides tīklu infrastruktūru izglītības iestādēs, kas ir būtisks priekšnosacījums digitālo risinājumu un IKT tehnoloģiju pilnvērtīgai izmantošanai mācību procesā un publiskā sektora digitalizācijas attīstībai.
8.1.3. uz informācijas sabiedrības politikas īstenošanu
Vai projekts skar šo jomu?
Jā
Apraksts
Grozījumi veicina informācijas sabiedrības politikas īstenošanu, nodrošinot kvalitatīvas digitālās infrastruktūras attīstību izglītības iestādēs, kas ir būtisks priekšnosacījums digitālo risinājumu pieejamībai, digitālo prasmju attīstībai un digitālās plaisas mazināšanai.
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Grozījumi veicinās līdzvērtīgāku digitālās infrastruktūras attīstību Latvijas reģionos, uzlabojot datu pārraides tīklu pieejamību pašvaldību izglītības iestādēs un mazinot digitālās attīstības atšķirības starp teritorijām.
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Jā
Apraksts
Grozījumi pozitīvi ietekmēs iedzīvotāju sociālo situāciju, veicinot vienlīdzīgu piekļuvi kvalitatīvai digitālajai infrastruktūrai mācību procesā un mazinot digitālo plaisu, īpaši sociāli neaizsargāto grupu vidū.
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
Grozījumi veicina bērna labākās intereses, nodrošinot kvalitatīvu un mūsdienīgu mācību vidi, uzlabojot piekļuvi digitālajiem risinājumiem mācību procesā un veicinot vienlīdzīgas iespējas izglītībā neatkarīgi no bērna sociālekonomiskā stāvokļa.
8.2. Cita informācija
Cita informācija
-

